ফি বছর আষাঢ়-শ্রাবন মাসে খানিক ঝুঁকি নিয়েই পালং চাষ করেন ভাঙড় ২ ব্লকের ভোগালি, নাংলা, পালপুর, আলাকুইলিয়া, শোনপুর, জয়পুর গ্রামের চাষিরা। শখ করে এক-আধ বিঘা জমিতে নয়, কয়েকশো বিঘা জমিতে পালং চাষ করেন কৃষকরা। কিন্তু বর্ষায় খেত জলে ডুববে জেনেও কেম এমন উদ্যোগ? পালং চাষি মিজানুর মোল্লা বলেন ‘শীতে যে পালং দেড়শো টাকা মন বিক্রি হয়, এখন সেটাই সাতশো থেকে আটশো টাকা মন বিক্রি হচ্ছে। তাই শত ঝুঁকি নিয়েও আমরা পালং চাষ করি।’